**K.br. 31/2018**

**U IME NARODA**

 **OSNOVNI SUD U UROŠEVCU - OGRANAK U ŠTRPCU – OPŠTE ODELJENJE,** sudija pojedinac **Musa Kondželi** sa višim službenikom za stručnu saradnju Ivanom Milenković u krivičnom predmetu optuženog D.O. iz sela mesto stanovanja..; u opštini ...;, zbog krivičnog dela teška krađa iz čl.327 .st.1 pod.st.1.1. KZRK-a, po optužnici Osnovnog tužilaštva u Uroševcu, Opšte odeljenje, Kt/II.br.1509-1/15 , od dana 26.02.2018.god. koju je zastupao tužilac Duško Manitašević, po održanom prvom javnom saslušanju dana 19.04.2018.god, doneo je i javno objavio istoga dana sledeću:

**P R E S U D U**

Optuženi **D.O.** iz sela mesto stanovanja...; ,opština ...;, rođen godina rodjenja...; godine,u istom mestu, od oca S...; i majke J...; ,devojačko prezime M...; ,srbin, državljanin Republike Kosova,neoženjen,nezaposlen,završio je srednju školu,siromašnog ekonomskog stanja, sa brojem lične karte ....; , brani se sa slobode.

**K R I V J E**

Zato što je dana 09.08.2015,godine oko 01:00 časova,na Brezovici,u Opštini Štrpce,u vikend zoni u prostorijama trafike oštećenog G,S.u saizvršilaštvu sa maloletnim S.I.u cilju nezakonitog prisvajanja tuđe pokretne imovine,upotrebivši silu,otvorili vrata trafike ,razbijajuci katanac,ušli su unutra I tom prilikom prisvojili 110 evra, 7000 dinara (60 evra), 10 pakli cigareta, 10 pakovanja “Orbit” zvaki, kao I 50 dopuna za mobilne telephone komapanije “Vala 900” i “Ipko” nanavši tom prilikom štetu oštećenom u iznosu od 505 €.

Čime je počinio krivično delo Teska krađa iz čl. 327 st.1.pod.st.1.1 . KZRK-a.

Pa mu sudija pojedinac na osnovu člana 4.41.42.43,46,49.50.51.52.62.69.73 i 74 KZRK-a, kao i čl.327 ZKPRK-a izriče

**NOVČANU KAZNU**

Optuženom **D.O.** određuje se **Novčna kazna** u iznosu od **250** € (dvestotinepedeset ) koju se optuženi obavezuje da plati u roku od 15 dana od dana pravosnažnosti ove presude,pod pretnjom prinudnog izvršenja.

Takođe,optuženom se izriče kazna zatvora u trajanju od 1 (jedne) godine, koja se neće izvršiti ukoliko optuženi u roku od 1 (jedne) godine, od dana pravosnažnosti presude, ne izvrši nijedno drugo krivično delo.

**Obavezuje** se optuženi da plati troškove krivičnog postupka u iznosu od 50 €, i to na ime sudskog paušala iznos od 20 €, kao i na ime fonda za zaštitu žrtava od zločina iznos od 30 €,sve u roku od 15 dana od dana pravosnažnosti ove presude a pod pretnjom prinudnog izvršenja.

**O b r a z l o ž e nj e**

Osnovno tužilaštvo u Uroševcu, Opšte odeljenje, podiglo je optužnicu pod brojem Kt.//.br.1509-1/15 od dana 26.02.2018. protiv optuženog D.O. iz sela mesto stanovanja...; u opštini ...; za krivično delo teška krađa iz čl.327 st.1.pod.st.1.1. KZRK-a.

Na prvom saslušanju koje je održano dana 19.04.2018.godine na kome je pročitana optužnica državnog tužioca nakon čega je optuženi D.O. izjavio je da je shvatio optužnicu i krivično delo koje mu se stavlja na teret, dodajući da priznaje krivicu za izvršenje ovog krivičnog dela.

Oštećeni G.S. iz mesto stanovanja...; je izjavio da se odriče krivičnog gonjenja i imovinskopravnog zahteva.

Na prvom i javnom saslušanju sudija je nakon saslušanja stranaka, doneo rešenje kojim se prihvata priznanje krivice nakon što je konstatovao da su ispunjeni svi zakonski uslovi za isto. Sudija je konstatovao da je priznanje krivice optuženog izvršeno dobrovoljno nakon što je shvatio prirodu i posledice priznanja krivice, da se priznanje krivice zasniva na predmetnim činjenicama koje optužnica sadrži i da je ista u skladu sa zakonskim propisima.

Na osnovu napred navedenog sudija je utvrdio sledeće činjenično stanje:

* Da je optuženi D.O. izvršio sa umišljajem krivično delo teska krađa iz čl. 327 st.1.pod.st.1.1. KZRK-a, u vreme, na mestu i način opisan u izreci ove presude.

Na osnovu svega navedenog nesporno je utvrđeno da se u radnjama optuženog stekli svi bitni elementi bića ovog krivičnog dela i da je za isto krivično odgovoran.

Prilikom izricanja kazne (individualizacije iste) sudija je rukovodeći se odredbama čl.73 i 74 KZRK-a uzeo u obzir sve okolnosti koje utiču na vrstu i visinu kazne. Za izricanje novcane i uslovne kazne uzete su olakšavajuće okolnosti: Priznanje krivice, da se pokajao za izvršenje krivičnog dela, njiegovo držanje pred sudom, obećanje da u buduće neće počiniti nijedno drugo krivično delo,loše ekonomsko stanje optuženog kao i cinjenicu da je oštećenom naknadio štetu, Sudija je pored navedenih olakšavajućih okolnosti na strani optuženog uzeo u obzir i predlog državnog tužioca da se nakon priznanja krivice optuženi blaže kazni. Nasuprot olakšavajućim okolnostima na strani optuženog sudija nije našao nijednu otežavajuću okolnost po optuženog.

Prema uverenju sudije, novčana i uslovna kazna izrečena optuženom D.O. imajući u vidu gore pomenute okolnosti, predstavlja pravične kazne koja su u skladu sa težinom krivičnog dela i sa stepenom odgovornosti optuženog, sa uverenjem da će istama postići cilj i svrhu kažnjavanja kako u smislu specijalne prevencije na optuženog da ih odvrati od vršenja drugih krivičnih dela i rehabilituje, tako i u smislu opšte prevencije na druge potencijalne izvršioce, u smislu čl.41 KZRK-a.

Odluka o troškovima postupka doneta je shodno čl.450 st.1i st.3 ZKPRK-a, i isti iznose 20 € za sudski paušal i 30 € na ime fonda za zaštitu žrtava a shodno članu 39 st.3.1 Zakona o naknadi žrtava zločina.

Na osnovu napred svega izloženog odlučeno je kao u izreci ove presude.

**OSNOVNI SUD U UROŠEVCU-OGRANAK U ŠTRPCU – OPŠTE ODELJENJE**

**K.br.31/2018 od dana 19.04.2018 .godine**

 **S u d i j a**

 Musa Kondželi

**PRAVNA POUKA :** Protiv ove presude može se uložiti žalba Apelacionom sudu u Prištini, u roku od 15 (petnaest) dana od dana prijema pismene otpravke iste,a preko ovog suda.

.